מראה שחורה
פרקים > עונה רביעית

| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 14 | 1 | החללית קאליסטר | טובי היינס | צ'ארלי ברוקר וויליאם ברידג'ס | 29 בדצמבר 2017 |
: ערך מורחב – USS Callister (מראה שחורה)  בתחילת הפרק, באווירת סדרה משנות ה-70, מוצגת ספינת חלל בשם קאליסטר וצוותה אשר חווים הרפתקאות בחלל. עד מהרה נחשפת המציאות בה קפטן הספינה רוברט דיילי הוא למעשה מנהל טכני בחברה בשם קאליסטר המפתחת משחק מציאות מדומה. חלק מעובדי החברה שפגעו בדיילי משמשים כצוות החללית. דיילי יצר לעצמו גרסה נפרדת של המשחק בה הוא מגלם את הקפטן האמיץ. בעוד בחיים מצבו החברתי אינו טוב, בעולם המשחק הוא חזק וכל יכול ומנצל את כוחו כדי להתעמר בצוות החללית. כשעובדת חדשה בשם נאנט קול מגיעה לחברה ומגלה עניין בדיילי ובקוד שפיתח, הוא מתאכזב משום שהיא אינה רואה בו מושא לתשוקה. דיילי סורק את ה-DNA שלה ומוסיף את דמותה במשחק המציאות המדומה שלו. דגימתה של נאנט, העובדת החדשה, אינה מוכנה להשלים עם המצב והוגה תוכנית כיצד להשבית את המשחק אחת ולתמיד. דיילי לעומתו מפגין את כוחו ומעלים את פרצופה כך שהיא נחנקת אך למעשה אינה יכולה למות מבלי שהוא יחליט כך. לאחר שהצוות מצליח לשלוח הודעה לנאנט האמיתית, דיילי מגלה זאת ונוקם בהם בכך שהופך את אחת מחברות הצוות לחייזר מפלצתי. מנכ"ל קאליסטר, וולטון, היה האדם הראשון שדיילי העתיק לתוכנה משום שוולטון לא התייחס אליו בכבוד. כעונש על כך הוא העתיק את בנו של וולטון לתוכנה ואילץ אותו לראות את בנו מת בייסורים כשהוא מושלך מחוץ לחללית. וולטון חושש לפעול נגד דיילי משום שהוא יודע שיש לו עדיין את דגימות הד.נ.א של השחקנים, כולל בנו, והוא יודע שהתהליך יחזור על עצמו לנצח. נאנט מגלה כי קיים עדכון תוכנה בדמות חור תולעת, ואם יטיסו את החללית לתוכו התוכנה הפרטית של דיילי תחדל להתקיים והם אמנם יימחקו אך יהיו חופשיים. היא שולחת לנאנט האמיתית תמונות חושפניות של עצמה וסוחטים אותה בשיחת טלפון, כך שנאנט האמיתית תגנוב את דגימות ה-DNA של דיילי, בזמן שהם יטיסו את החללית אל חור התולעת. על מנת להספיק לחור התולעת לפני חזרתו של דיילי עוברת החללית דרך חגורת אסטרואידים ונפגעת עד כדי הפסקת פעילות המנועים. וולטון מקריב את עצמו, מתקן את המדחפים ונשרף. החללית מצליחה לעבור בחור התולעת, וכך מתגלה גרסת המשחק של דיילי ונמחקת. דיילי שנותר בתוכה לא מצליח לצאת מהמשחק, תודעתו נמחקת איתו וגופו נותר מת בביתו. צוות החללית (כולל וולטון) שרד והגיע למרחב שבו מתקיים המשחק המקוון. נאנט הופכת לקפטן החדשה של החללית.
| 15 | 2 | ארקאנג'ל | ג'ודי פוסטר | צ'ארלי ברוקר | 29 בדצמבר 2017 |
הפרק נפתח בלידה של שרה. במהלך משחק בפארק שרה נעלמת. האם חרדה לשלומה ומחפשת אחריה, ולאחר חיפושים הילדה נמצאת. לאחר המקרה היא משתילה לשרה מערכת חדישה בשם "Arkangel" מאפשרת להורים להגן על ילדיהם על ידי השתלת שבב זעיר במוחם המאפשר להורה לראות בזמן אמת איפה ילדיהם נמצאים, את מדדי גופם, שידור חי ואף לטשטש את ראייתם מפני מראות לא ראויים. לאורך התבגרות הילדה האם צופה בטאבלט בהתנהלות היומיום של בתה. התוכנה מזיקה לשרה כאשר היא לא מתפתחת חברתית, לא נחשפת לדברים ששאר הילדים נחשפים ונהיית אטומה על גבול האוטיזם. האם מחליטה להפסיק להשתמש בתוכנה. לאחר כמה שנים כשהילדה גדלה היא יוצאת עם בחור ללא ידיעת אימה. היא מאחרת והאם מוציאה את הטאבלט כדי לראות היכן היא נמצאת וצופה בה בזמן קיום יחסי מין עם הבחור. לאחר מספר ימים היא צופה בילדה מסניפה קוקאין. האם מאיימת על הבחור שיתרחק משרה. שרה לא מבינה את סיבת הפרידה. האם נותנת לה כדור למניעת הריון ללא ידיעתה. הילדה מקיאה בבית הספר, ואחות בית הספר שעורכת לה בדיקות ומסבירה לה שזוהי תוצאת הלוואי של הגלולה. שרה מחפשת בביתה את הטאבלט עם התוכנה, מוצאת אותו, ומתכננת לברוח. כשאימה חוזרת הביתה, שרה מכה אותה עם הטאבלט, לא מודעת לנזק שעשתה לאימה בגלל מסנן התוכן שמונע ממנה לראות כראוי למה היא גורמת, ולאחר מכן בורחת מהבית. לאחר זמן האם חוזרת להכרה כשהיא פצועה ומדממת, יוצאת לרחוב וקוראת בשמה של שרה. שרה עולה על טרמפ עם נהג משאית.
| 16 | 3 | קרוקודיל | ג'ון הילקוט | צ'ארלי ברוקר | 29 בדצמבר 2017 |
מיה ורוב הם זוג צעירים שיכורים הפוגעים ברכבם בעובר אורח. הם זורקים את הגופה לאגם הסמוך. כעבור 15 שנים רוב מבקר את מיה ומספר לה שהוא רוצה לשלוח מכתב אנונימי לאשתו של הקורבן. מיה תוקפת את רוב והורגת אותו. היא יוצאת למרפסת החדר ועדה לתאונת דרכים בין הולך רגל לרכב אוטונומי. באותו הערב היא משליכה את גופתו של בוב לבור באתר בנייה. חוקרת מחברת הביטוח המחפשת עדים לתאונה, עושה שימוש בשבב שיכול לשלוף זיכרונות ויזואליים מהמוח. היא מגלה שמיה הייתה עדה לתאונה, נפגשת איתה ומתשאלת אותה על רצף האירועים בזמן שהותה במלון. לאחר שמיה מתחברת לשבב, מגלה החוקרת על רגעי הרצח של רוב. מיה כולאת אותה, ובאמצעות המכונה לשליפת זיכרונות מבינה שהחוקרת סיפרה לבעלה לאן היא נוסעת. מיה הורגת אותה ונוסעת לרצוח את בעלה, על מנת שלא להשאיר עדים. היא הורגת את הבעל בחדר האמבטיה, ואז מגלה שיש בבית תינוק. היא הורגת גם אותו, כדי שלא יהיה אפשר לשלוף מזכרונו את דמותה. בסוף הפרק מתגלה שהתינוק נולד עיוור, ולא ניתן לשלוף ממנו את הזיכרונות. המשטרה שולפת את הזיכרון הוויזואלי של שרקן שהיה בחדר, והם ניגשים לעצור את מיה.
| 17 | 4 | Hang the DJ | טים ואן פטן | צ'ארלי ברוקר | 29 בדצמבר 2017 |
הפרק עוסק בעולם דייטים עתידי, עולם שאסור לצאת ממנו כל עוד אתה חלק מהמערכת. מערכת חדשנית שמשתמשת בבינה מלאכותית בעלת אחוזי הצלחה של 99.8%, מוצאת לכל אדם זיווג לזמן מסוים והוא מקבל הזמנה להגיע לדייט. בני הזוג בדייט יכולים לראות מה הזמן המוקצב להם יחד. המערכת אוספת על האדם נתונים ומתרשמת מההתנסויות שלו במערכות יחסים מגוונות כדי שתוכל למצוא לו את הזיווג המושלם. הפרק עוקב אחרי גבר ואישה שנפגשים בדייט הראשון שלהם ל-12 שעות ומתאהבים אחד בשני. בסוף הפרק השניים מנסים לברוח יחד מהעולם הזה. כשהם מנסים לטפס מעל החומה, כל העולם תחתיהם קורס והם נשלחים למקום אחר, בו נמצאים זוגות הנראים כמוהם, שמרדו במערכת. כאשר נרשמות 998 מרידות מתוך 1000, מופיע על המסך 99.8% אחוזי התאמה בין בני הזוג. היקום בפרק היה הדמיה שנועדה למצוא את ההתאמה הטובה ביותר לזוגות בעולם האמיתי בכך שההעתקים שלהם ייפגשו באפליקציה קודם לכן ויאהבו מספיק כדי למרוד ולברוח ביחד.
| 18 | 5 | מטאלהד | דייוויד סלייד | צ'ארלי ברוקר | 29 בדצמבר 2017 |
שלושה אנשים מתגנבים למחסן על מנת לגנוב חפץ כלשהו. רובוט דמוי כלב מגלה אותם, רודף אחריהם, ומצליח לחסל את שני הגברים. האישה מצליחה להימלט ביער עד שהיא מגיע לבית פרטי שבני ביתו חוסלו. האישה שופכת צבע על חיישני הרובוט ומצליחה לירות בו ולהשמידו, אך הרובוט משחרר אמצעי מעקב שננעצים בגופה. לאורך הפרק היא מנסה באמצעות במכשיר הקשר ליצור קשר עם אנשים אחרים אולם היא לא מקבלת תשובה. האישה מבינה כי רובוטים נוספים מגיעים בעקבותיה ומחליטה להתאבד. בסיום הפרק מתגלה שבקופסה שהשלושה ניסו לקחת היו בובות, ככל הנראה עבור ילדה של האשה. הפרק מצולם בשחור לבן. לא מוסבר מאין הגיעו הרובוטים ומדוע הם מעוניינים לחסל את בני האדם.
| 19 | 6 | Black Museum | קולם מקארתי | צ'ארלי ברוקר | 29 בדצמבר 2017 |
אישה מגיעה לתחנת דלק בלב המדבר השומם שם נמצא גם בניין גדול אשר נקרא 'המוזיאון השחור'. עד מהרה מתגלה כי בעל המוזיאון עבד בעברו בחברה טכנולוגית שהמציאה את רוב ההמצאות הטכנולוגיות שהופיעו במהלך הסדרה (בפעם הראשונה שנראה קשר לפרקי הסדרה האחרים). המייצגים במוזיאון הם אביזרים משמעותיים ממגוון פרקי הסדרה.  בעל המוזיאון מספר לאישה 3 סיפורים על המצאותיו: בסיפור הראשון מתואר רופא כושל אשר הסכים לנסות שתל מוח שהמציאה החברה אשר מאפשר לבעל השתל לקלוט תחושה סנסורית של אדם המרכיב מתקן מסוים על ראשו. זאת מבלי לחוות את תופעות הלוואי של התחושות הללו. כך הופך הרופא למאבחן מוכשר שיודע כיצד מרגישים מטופליו בדיוק. לאחר תקרית מוות קליני של אחד ממטופליו הופך הרופא מכור לכאב ויוצא מכלל שליטה עד אשר נאלץ לעזוב את עבודתו ולאחר שהזיק לעצמו די הוא יוצא לרחוב ורוצח הומלס בייסורים כשהוא מרכיב את המכשיר לראשו ונהנה מתחושת הכאב שגרם לו. הרופא נעצר בסופו של הסיפור ונכנס לתרדמת. בסיפור השני מוצגים זוג הורים לילד קטן אשר עולמם מתנפץ כשהאמא נדרסת ונכנסת לתרדמת. כאן אנו מתוודעים לכך שהחברה בה עבד מנהל המוזיאון המציאה את 'סאן ג'וניפרו' ותודעתה של האם הייתה שם ויכלה לתקשר ב'כן' ו'לא' עם האב ובנו שבאו לבקר אותה באמצעות מכשיר מיוחד. בעל המוזיאון מציע לאב הזדמנות לנסות המצאה חדשה שלהם אשר יכולה להעביר תודעה לתוך גוף חי כך שבעצם תתקיים בתוך מוחו ותחוש את תחושותיו ותוכל לשוחח איתו בתוך ראשו. האב מסכים ותודעת אשתו מוחדרת למוחו. כעת כששניהם חיים בגוף אחד הוא מתחיל אט אט לסבול מנוכחותה. במיוחד כשהוא מכיר מישהי חדשה. בעל המוזיאון מציע לו אפשרות "לכבות" אותה ולאחר שגם זה נהיה קשה מדי מציע לו בעל המוזיאון לסלק אותה ממוחו ולהעבירה לבובת קוף אשר יכולה לראות ולהרגיש מגע, אך לא לדבר, אלא רק להתבטא באמצעות 2 מחוות קוליות המושתלות בבובה. לאחר שתודעתה מועברת הילד משחק עם הקוף אך זונח אותו לאחר זמן מה. אנו מגלים כי בובת הקוף נותרה עם תודעת האם ומוצגת במוזיאון משום שמחיקתה הוצאה מן החוק. בסיפור השלישי מסופר על אדם שחור הנידון למוות בעוון רצח (שלטענתו לא ביצע), בעל המוזיאון מבקר אותו בתאו ומציע לו להעתיק את תודעתו רגע לפני שיומת בכיסא חשמלי. לאחר שעושה זאת הוא יוצר הולוגרמה חיה שלו וכולא אותו בתא במוזיאון בו הוא מחשמל אותו שוב ושוב, ואף נותן ללקוחות בתשלום לחשמל אותו. משום שהם יודעים שהוא איננו אמיתי, ועדיין מעוניינים לפרוק את ייצרם האכזרי ולעיתים הגזעני. אנו מגלים כי ההולוגרמה עדיין שם, איבדה את כושר הדיבור וניזוקה ממכות החשמל הרבות. עד מהרה מתגלה כי האורחת אינה אלא בתו אשר הגיעה לשם על מנת לנקום בבעל המוזיאון שעשה זאת לאביה. היא נתנה לו במהלך הסיפור מים מורעלים ורגע לפני שמת היא מעתיקה את תודעתו אל תוך הולוגרמת אביה ואז מחשמלת את שניהם, הפעם למוות. האורחת לוקחת לעצמה מזכרת של מחזיק מפתחות המכיל את תודעתו של בעל המוזיאון הנתון בסבל מתמיד של מכת החשמל. לאחר מאורעות אלו, שורפת האורחת את המוזיאון ועוזבת את המקום במכוניתה ועמה בובת הקוף, כאשר אנו מגלים כי גם היא כמו בסיפור, נושאת במוחה את תודעתה של אמה המשבחת אותה על התוכנית שהצליחה.